অঁরি ল্যফেভ্র
অঁরি ল্যফেভ্র (ফরাসি: Henri Lefebvre, উচ্চারণ: [ɑ̃ʁi ləfɛvʁ] (শুনুন); ১৬ই জুন ১৯০১ – ২৯শে জুন ১৯৯১) ছিলেন একজন ফরাসি মার্ক্সবাদী দার্শনিক ও সমাজবিজ্ঞানী। তিনি ছিলেন রোজকার জীবনের সমালোচনার পথিকৃৎ এবং শহরের অধিকার ও সামাজিক স্থানোৎপাদন ধারণার প্রবর্তক। এছাড়া দ্বান্দ্বিক বস্তুবাদ ও পরীকরণ বিষয়ে তাঁর কাজ এবং স্তালিনবাদ, অস্তিত্ববাদ ও কাঠামোবাদের সমালোচনার জন্য তিনি সুপরিচিত। তাঁর বহুপ্রজ পেশাজীবনে ল্যফেভ্র ষাটটির বেশি বই এবং তিনশতাধিক প্রবন্ধ লিখেছেন। তিনি ফিলোজফি, লা র‍্যভ্যু মার্ক্সিস্ত, আর্গ্যুমঁ, সোসিয়ালিস্ম উ বার্বারি এবং এস্পাস জে সোসিয়েতের মতো বিভিন্ন বুদ্ধিবৃত্তিক ও আকাদেমীয় জার্নাল প্রতিষ্ঠা করেছিলেন বা প্রতিষ্ঠায় অংশ নিয়েছিলেন।